Зараз Алёне ўжо 19, Валерыі — 18, у наступным годзе яны заканчваюць сярэднюю школу, захапляюцца маляваннем. Работы Алёны былі адзначаны шматлікімі падарункамі, калі яна ўдзельнічала ў Санкт-Пецярбургу ў міжнародным конкурсе “Крок насустрач”. Магчыма, гэтае захапленне і вызначыць будучае самавызначэнне дзяўчат, якія выраслі прыгажунямі-працаўніцамі, добрымі, спагадлівымі, клапатлівымі. Дома яны — сапраўдныя гаспадыні, і прыбяруць, і згатуюць. Бачаць, як стараецца тата, каб у хаце быў дастатак, як ён разам з бабуляй аберагае маму, як падтрымлівае яе. Колькі радасці і шчасця жыве ў доме Цеслікаў, калі ўсе збіраюцца разам!